Document ID: 32008R1087

РЕГЛАМЕНТ (ЕО) № 1087/2008 НА КОМИСИЯТА
от 5 ноември 2008 година
за изменение на Регламент (ЕО) № 423/2008 за определяне на някои подробни правила за прилагане на Регламент (ЕО) № 1493/1999 на Съвета и за установяване на кодекс на Общността на енологичните практики и обработки по отношение на приложение XVII
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 46 от него,
като има предвид, че:
(1)
В приложение V, буква В, параграф 4 към Регламент (ЕО) № 1493/1999 се предвижда, че граничните стойности по отношение на повишаването на алкохолното съдържание на виното могат да бъдат увеличени с най-много 1 % за годините, когато климатичните условия са крайно неблагоприятни.
(2)
В член 27 от Регламент (ЕО) № 423/2008 на Комисията (2) се уточнява, че тези неблагоприятни години и съответните лозарски зони, географски райони и сортове следва да бъдат посочени в приложение XVII към същия регламент.
(3)
Поради изключително лошите климатични условия през 2008 г. граничните стойности по отношение на повишаването на естественото алкохолно съдържание, посочени в приложение V, буква В, параграф 3 към Регламент (ЕО) № 1493/1999, не позволяват производство на вино в лозарските райони на Обединеното кралство, в които обичайно има търсене на пазара. Поради тези обстоятелства на Обединеното кралство следва да бъде разрешено да увеличи естественото алкохолно съдържание най-много с 4,5 об. %.
(4)
Поради това Регламент (ЕО) № 423/2008 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В таблицата от приложение XVII към Регламент (ЕО) № 423/2008 се добавя следният ред:
„2.
2008
А
Англия и Уелс
Оторизирани винени сортове“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 ноември 2008 година.

Labels: 17
20
7
6
18